Aalborg Teater er kommet ud af sæsonen 2011/2012 med et overskud, der er næsten dobbelt så stort end forventet.

Begejstringen på teatret er stor, efter regnskabet var bedre end forventet. Det netop offentliggjorte regnskab viser et overskud på lidt over 1,5 millioner kroner mod budgetteret 830 tusinde kroner. Baggrunden for den positive afvigelse er primært større driftstilskud end budgetteret. Publikumsmæssigt levede sæsonen ikke helt op til det forventede. 83.000 publikummer indtog sæderne mod budgetteret 86.000. Men teatrets ledelse er alligevel godt tilfreds og kunkluderer at sæsonen samlet set lever op til forventningerne.